बडलै जागै तां दिक्खेआ बरांडै च निक्कू खठ्टा कन्ने बज्झे दा ऐ। पैह्ले ते ओ त्रपके, फिरी हौसला रक्खियै बोल्ले, "बै, निक्कुआ। ए के मकर बनाये दा ऐ?" निक्कू किश नेईं बोल्लेआ तां दिक्खेआ नुहाड़े मूंहां च लीरें दा बूजा लग्गे दा ऐ। घबराह्ट कन्ने छातिया अन्दर मुक्के-जन बज्जन लगे। नुहाड़े मूंहां दा लीरां कडढने दी भडांद ही जे निक्कू किलकियै रोन लगी पेआ। उनें तौले-तौले नुहाड़ियां रस्सियां खोल्लियां। इच्चरै गी शाह्नी होर बी बाह्र उठी आइयां। "की बै, केह् गल्ल ऐ?"